281 GODHAVN DISTRIKT 



vand. De allerfleste er kun 2—6° C, et Par enkelte maaler 17 — 18° C. Vandet i 

 Kilderne er rent, indeholder ikke engang Kulsyre, og afsætter ingen Skorpe ved 

 deres Udløb. Dog er der heri een Undtagelse, en Kilde i Fjorden, der afsætter 

 Gips. 



Paa Vajgatskysten er der kun nogle faa, men meget store og vandrige Kilder. 

 Derimod er Sydkysten fra Skansen hen forbi Godhavn meget rig paa dem, og 

 det rigeste Kildefelt er i de indre Dele af Disko Fjord. Nogle findes endnu i Mel- 

 lemfjorden, derimod kendes ingen ude paa Vestkysten Nord for Fjorden, ej heller 

 i Nordfjorden eller paa Øens Nordkyst. Nogle Iagttagelser tyder paa, at der 

 inde i Disko Fjord ogsaa findes Kilder, der har deres Afløb under Havfladen. 



Ved Godhavn og i Disko Fjord findes Kilderne fortrinsvis i Brecciens Om- 

 raade og synes især at komme frem ved dennes Grænse mod den overlejrede, 

 normale Basalt, men dette gælder ikke for dem alle, og der er heller ikke Kilder 

 ved alle Breccieforekomster. Ved Afløbet fra Kilderne er der en rig Vegetation, 

 her trives Egnens almindelige Planter særlig frodigt, men her findes ogsaa tal- 

 rige sjældnere, syduge Typer. Ogsaa det lavere Dyreliv véd at finde dem; man 

 kan her tidligt om Foraaret, medens endnu Lufttemperaturen er 30° C under Fry- 

 sepunktet, finde levende Insekter i og ved Vandet, Snegle og Kegnorme paa 

 Færde ved Siden af det. Uden for Afløbet af de større Kilder danner sig intet 

 varigt Islæg paa Havet. 



KLIMA 



Der haves ingen meteorologiske Observationer gennem længere Tidsrum 

 fra Godhavn Distrikt, og vi maa derfor nøjes med at skildre dets Vejrlig efter 

 almindelig Erfaring sammenholdt med Forholdet ved de andre Bugtkolonier, 

 navnlig ved Jakobshavn. I Almindelighed maa Klimaet siges at være mindre 

 gunstigt end inde i Bugten, Sommervarmen lidt mindre, Vintertiden lidt mil- 

 dere, Nedbøren lidt større, og navnlig er Vejret mere uroligt. Dog er der afgjort 

 mindre Taage og mindre Slud end ved Egedesminde. Som Regel er der Storme 

 og Uro i Oktober, tiltagende gennem November og December, hvor klare og ro- 

 lige Dage er en Undtagelse. I November plejer Godhavns Havn at fryse til, og 

 Erfaringen siger, at naar Inderhavnen ved Godhavn er tillagt, saa er der ogsaa 

 Is i Disko Fjord, og naar hele Havnen er isdækt, saa er der ogsaa Is i Nordost- 

 bugtens indre Partier. Naar saa Efteraarsstormene har ført Vestisen over mod 

 Kysten, tager Islægget Fart og samtidig klarer Himlen op. Den store, mørke 

 Skybanke i Syd synker dybere og dybere og forsvinder tilsidst helt. Som Regel 

 bliver Isen farbar langs Kysten omkring Nytaar, og saa kan Isen her i godeVintre 

 ligge hele April og langt ind i Maj uforstyrret. Men saadanne Aar er Undtagelser. 

 I Reglen slaaes Isen i Stykker helt ind til Kysten baade en og flere Gange, og 

 Vintre, hvor der slet ingen Vej bliver under Skarv efj ældet, er heller ikke helt 

 sjældne. 



I de gode Vintre er April Aarets smukkeste Maaned. Solen staar da højt 



